Páratlan kiállítás nyílik a debreceni Modemban - Turizmus.com
Párizsi Szalon – kiállítás a Várkert Bazárban
Születésnapot ünnepel a MODEM
A tárlaton, amely több mint egy évszázad művészetét mutatja be, mintegy hatvan alkotást láthatnak majd az érdeklődők június közepétől szeptember végéig - közölte a MODEM igazgatója szerdán az MTI-vel.
Az elsősorban az impresszionizmust és az ahhoz kapcsolódó 19. század végi, 20. század eleji-közepi törekvéseket megmutató tárlat biztosítási értéke mintegy tízmilliárd forint.
A legértékesebb, több mint hárommilliárd forintra értékelt alkotás Alfred Sisley olajképe - ismertette a MODEM igazgatója.
Elmondta azt is, hogy a június 18-án megnyíló tárlatig új bejáratot nyitnak a MODEM Baltazár-téri oldalán, biztonsági kapukat helyeznek el és fegyveres őrök is vigyázzák a kiállítást.
A képek a megnyitó előtt egy héttel, fegyveres őrök kíséretében érkeznek meg Dél-Afrikából Debrecenbe, ahol szeptember 23-ig lesznek láthatóak. A kiállítást Debrecen után Genovában is bemutatják - jelezte Koroknai Edit, kiemelve, hogy már a megnyitó napján késő esti tárlatvezetést tartanak a bemutató két kurátora, Simona Bartolena és Süli-Zakar Szabolcs közreműködésével.
Debrecen Monet Modem Johannesburg impresszionizmus Sisley